cyanic-selkie/wikianc huggingface dataset:
Johannica
Utseende
Små, avlange, blanke, mørke bladbiller. Antenenne er tydelig utvidet mot spissen, de fire ytterste leddene danner en løs klubbe. Pronotum er rektangulært, en del smalere enn dekkvingene, som er jevnbrede, svært blanke med spredte, grove groper. Beina er gjerne røde.
Levevis
I alle fall en av artene lever på slyngplanten Pandorea pandorana (familien Bignoniaceae).
Utbredelse
Slekten er utbredt i det østlige Australia (New South Wales, Queensland).
Madeleine Haugland
Madeleine Dordi Haugland (født 5. mai 1988 på Jar) er en norsk profesjonell jockey og trener av galopphester. Hun vant en rekke løp som amatør, og ble profesjonell fra 2011.
Under et galoppløp på Øvrevoll Galoppbane 23. november 2011 kom hun tett på konkurrenten Espen Ski, som svarte med å gi et dytt tilbake. Haugland klarte å holde seg i salen, men saken fikk etterspill og Ski ble utestengt i seks måneder.
Giulio Gabrielli
Giulio Gabrielli er navnet til flere personer:
Megalorchestia corniculata
Megalorchestia corniculata er en art i slekten Megalorchestia innenfor tangloppefamilien av ordenen Senticaudata, som inngår i gruppen av amfipoder.
Zenon fra Kypros
Zenon fra Kypros (300-tallet e.Kr.) var en gresk lege.
Zenon var Ionicus, Magnus og Oribasius' lærer. Eunapios skriver at Zenon «levde helt til Julian Sofistens tid», det vil si Julian fra Caesarea som døde i Athen i 340.
Zenon kan sannsynligvis ikke identifiseres som en Zenon som praktiserte medisin i Alexandria, og som ble utvist av biskop Georg fra Kappadokia i år 360 og gjeninnsatt i samme post av keiser Julian den frafalne rundt 361.
Moffettbreen
Moffettbreen er en isbre i Antarktis. Den er 24 km lang og flyter østover fra Rawson Plateau og ut i Amundsenbreen like sør for Mount Benjamin i Dronning Mauds Fjell.
Breen ble oppdaget av Richard E. Byrd på hans flytur til Sydpolen 28-29. november 1929, og ble navngitt av ham etter kontreadmiral William A. Moffett i U.S. Navy som var første leder av Bureau of Aeronautics i Marinedepartementet.
Hestesport under Asialekene 2006
Hestesport under Asialekene 2006. Hestesport var en av flere sporter under Asialekene 2006 i Doha i Qatar. Konkurransene ble avviklet i perioden 4. til 14. desember 2006. Det ble konkurrert i både individuelt og i lag i sprangridning, dressur, feltritt og distanseritt. 163 utøvere fra tjueto nasjoner deltok og Qatar og Sør-Korea ble beste nasjoner med to gull- og en sølvmedalje hver.
Phola
Phola er en slekt av biller i delgruppen (underfamilien) Chrysomelinae.
Utseende
Middelsstore, avlangt ovale, blanke, mørkt rødlige bladbiller, dekkvingene svarte med gule flekker. Antennene er tynne, knapt halvparten så lange som kroppen. Pronotum er avrundet firkantet, en del smalere enn dekkvingene.
Utbredelse
Slekten er utbredt i Sørøst-Asia (i alle fall Thailand) og Australia.
Kommuner i departementet Loire-Atlantique
Dette er en liste over de 221 kommunene i departementet Loire-Atlantique i regionen Pays de la Loire i Frankrike. Per 1. januar 2022 er antall kommuner redusert til 207.
Haukå (Verdal)
Haukå (Haukåa) er ei lita grend i Verdal kommune, på vestsida av Leksdalsvatnet. Grenda grenser mot Steinkjer i nord.
Jacob Araptany
Jacob Araptany (født 11. februar 1994) er en ugandisk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble utslått i de innledende rundene på 3000 meter hinder.
Ogden L. Mills
Biografi
Mills var jurist fra Harvard Law School i 1907. Året etter begynte han på sin karriere som advokat i New York. Han var delegat til republikanernes partimøter i henholdsvis 1912, 1916 og 1920. I perioden 1914-1917 var han delstatssenator i New York, før han deltok i siste fase av første verdenskrig som kaptein i US Army.
I perioden 1921 til 1927 satt han i representantenes hus, før han ble utnevnt til stedfortredende finansminister av president Calvin Coolidge, underlagt daværende finansminister Andrew W. Mellon. I 1932 ble han valgt til finansminister av president Herbert Hoover etter at Mellon trakk seg for å bli ambassadør i Storbritannia. Etter at Mills forlot embedet i 1933 ble han en kritiker av Franklin D. Roosevelts New Deal og fremførte sitt syn på dette i de to bøkene What of Tomorrow (1935) og The Seventeen Million (1937).
Han var også direktør i selskaper som Lackawanna Steel Company, Mergenthaler Linotype Company og Atchison, Topeka and Santa Fe Railway. Livingston Mills døde av et hjerteinfarkt den 11. oktober 1937 i New York og ble begravet ved Hyde Park.
Fylkesvei 7333
Fylkesvei 7333 går i Vefsn kommune. Veien er 2,9 km lang. Denne veien var E6 til september 2020, da en ny trasé av E6 ble åpnet.
Fred Barron
Fred Barron er en TV-serie-produsent og manusforfatter som har skapt en rekke program slik som den populære situasjonskomedien My Family og vært produsent for andre som Seinfeld.
Han har skrevet manus for følgende program:
Korstorn
Korstorn (Gleditsia triacanthos) er et løvfellende tre i erteblomstfamilien.
Viltvoksende trær blir 21–24 m høye med en stammediameter på 60–100 cm. Plantede trær kan blir mye høyere; i India blir de opptil 45 m høye med en stammediameter på 180 cm. De nedre greinene vokser oppover mens de øvre er vannrette, slik at kronen blir traktformet. Stammen har kvasse, forgrenede torner som blir opptil 30 cm lange. Bladene kan være både enkelt- og dobbeltfinnete på samme tre.
De gulgrønne blomstene vokser i hengende klaser. Korstorn er polygamodiøcisk; noen trær har hannblomster og tvekjønnede blomster, mens andre har hunn- og tvekjønnede blomster. Frukten er en opptil 50 cm lang vridd belg, som henger på treet om vinteren. Tornene er utviklet som beskyttelse mot store, utdødde planteetere, som mammuter og kjempedovendyr. Fruktene er tilpasset spredning med de samme planteeterne.
Korstorn hører hjemme i sentrale deler av Nord-Amerika. Den finnes aldri i store bestander og vokser sammen med blant annet borreeik, pileik, vasseik, ambratre, Celtis laevigata, rødlønn, Diospyros virginiana, sumptre, asklønn, kentuckykaffe, svartvalnøtt, alm, ask og hickory.
Arten tåler godt tørke og veisalt og er vanlig plantet i andre deler av USA, Sør-Amerika, Europa, Afrika og Vest- og Sør-Asia. I Norge er korstorn lite hardfør, men er plantet noen steder på Sør- og Østlandet. Kultivarer er 'Inermis' uten torner på stammen og 'Sunburst' med gule blad. Den naturaliseres lett i temperert klima og middelhavsklima og kan da være en invaderende art.
Ateratocerus
Ateratocerus er en slekt av biller i delgruppen (underfamilien) Chrysomelinae.
Megalorchestia pugettensis
Megalorchestia pugettensis er en art i slekten Megalorchestia innenfor tangloppefamilien av ordenen Senticaudata, som inngår i gruppen av amfipoder.
Ateratocerus
Utbredelse
Arten er utbredt i det østlige Australia (New South Wales).
Giving Becky a Chance
Handling
Becky Knights foreldre, enkle butikk-eiere, bruker alle pengene deres på at datteren deres skal studere ved en eksklusiv internatskole. Men Becky, som skammer seg over foreldrenes bakgrunn, forsøker å late som om hun er like velstående som de andre klassekameratene sine.
Til jul blir Becky invitert hjem til en av de andre studentene, hvor hun møter Dr. Tom Fielding som frir til henne. Men Tom oppdager snart sannheten om Beckys foreldre, etter at han blir sendt ut for å ta seg av Beckys syke mor. Tom bryr seg ikke om bakgrunnen hennes, men han misliker at Becky hadde løyet for ham - og han avrbyter derfor hele forlovelsen.
Rudolf Besier
Besiers far var en nederlandsk soldat stasjonert i Nederlandsk India og som døde da gutten var ung. Moren var engelsk. Han studerte på Elizabeth College i Saint Peter Port på Guernsey og deretter i Heidelberg.
Indisk skrift
Begrepet indisk skrift blir hovedsakelig brukt om skriftsystemer som stammer fra brahmi-skrift, som er et gammelt indisk skriftsystem. En breiere tolkning av begrepet omfatter alle skriftsystemer som blir brukt for å skrive indiske språk.
Rudolf Besier
I 1912 samarbeidet han med H.G. Wells med dramatiseringen av Wells' Kipps. Han samarbeidet også med Hugh Walpole med Robin's Father (1918). Secrets (1922) ble skrevet med May Edginton (1883–1957).
Indisk skrift
Viktige indiske skriftsystemer som stammer fra brahmi-skrift omfatter:
Rudolf Besier
Som hans fremste verker er Don (1909) og ikke min st The Barretts of Wimpole Street (1930) blitt nevnt. Den siste var basert på Elizabeth Barrett og Robert Brownings kurtise. Stykket ble først avvist av to produsenter i London, men ble oppsatt på Malvern Festival i 1930, under Barry Jackson. Besiers stykke ble avvist i USA, han fikk nei fra hele 27 produsenter der, men skuespillerinnen Katharine Cornell fattet personlig interesse for det. Hun fikk det oppsatt i Cleveland i 1931, og deretter i New York City. Den fikk senere et nytt liv og ble oppsatt i mange land, og ble filmatisert to ganger, og også omskrevet til musikal.
Indisk skrift
Mindre brukte skriftsystemer som stammer fra brahmi-skrift er blant annet sarada-skrift, som tidligere ble brukt for å skrive kasjmirsk, og er fremdeles brukes i astrologien, grantha-skrift, som noen tamiler bruker for å skrive sanskrit.
Rudolf Besier
Besier døde i Cobham i Surrey i England i 1942, i en alder av 63 år.
Indisk skrift
De ikke-latinske skriftsystemene som brukes i Sørøst-Asia stammer også fra brahmi-skrift. Dette inkluderer de følgende skriftspråkene som brukes for å skrive de offisielle språkene i Burma, Kambodsja, Thailand og Laos (samt flere minoritetsspråk i disse landene): I tillegg har noen minoritetsspråk egne skriftsystemer, som også stammer fra brahmi skrift. Disse skriftsystemene inkluderer:
Andre alfabeter som brukes for å skrive indiske språk er:
Sako 85
Sako 85 er en sylinderlåsrifle produsert av den finske våpenprodusenten Sako siden 2006, og navnet kommer av at Sako fylte 85 år. Modell 85 blir markedsført som en av Sako sine toppmodeller til jakt, og leveres i mange forskjellige konfigurasjoner og kamringer. Ifølge Sako finnes riflen i over 1000 ulike konfigurasjoner. Noen eksempler er Finnlight- og Carbonlight-variantene.
Historie
Sako 85 er etterfølgeren til Sako 75. Det er mange likehter mellom M75 og M85, men også mange forskjeller. Mens Sako 75 har skyvemating, så har Sako 85 har kontrollert mating. Det er også forskjellig type magasin på de to riflene, samt at noen deler som underbeslag ikke går om hverandre.
Teknisk
Sako 85 testskytes med en 5-skudds gruppe på fabrikk, og må tilfredsstille en presisjon bedre enn 30 mm på 100 meter (0.3 mrad)
Låskasse
Låskassen fås i 6 ulike lengder avhengig av patrongruppe. Tanken bak å differensiere med så mange ulike lengder på låskassen er at man får en lengde tilpasset patronen, og dermed unngår unødig lang sluttstykkevandring, samt sparer vekt.
De fleste utgavene har avtagbart magasin, og kommer med en type låsing som skal forhindre at man utilsiktet løser ut magasinet. Noen utgaver har istedet hengslet underbeslag. Uansett type er magasinet dobbeltradet med kryssmating, hvilket mulligjør fylling av magasinet mens det står i våpenet.
Pipe
Pipen leveres i enten rustfri eller blånert utførelse. Låskassen er gjenget med tommegjenger (1 toms med 16 gjenger per tomme, tilsvarende M25.4 x 1.588 mm). Alle fabrikkpipene til Sako 85 er kaldhamrede, og fås med ulike lengder, profiler og riflestigninger, med eller uten jernsikter, med eller uten fluting, og med matt eller høyglanspolert finish.
Mircea Romcescu
Mircea Romcescu (født 5. februar 1957 i București) er en rumenskfødt populærmusikkgitarist og -komponist, som har hatt 7 selvkomponerte sanger i Eurovision Song Contest-finaler, 3 i Danmark og 4 i Romania.
Han studerte ved «George Enescu»-musikkgymnaset og ved «Ciprian Porumbescu»-musikkhøyskolen i hjembyen.
Han var medlem av rockebandene Academica (som han startet i 1974 eller 1975) og Sfinx, med den siste turnerte med i Norden på midten av 1980-årene. I 1981 ble medlem av Den rumenske komponistforeningen og ble utnevnt til «Årets komponist». 1986 hoppet han av i Danmark sammen med broren, Adrian Romcescu, og Olimpia Panciu, som han giftet seg med. I Danmark brukte han navnet Michael Ronson.
I 1993 skrev han melodien «Bohemian» for Birgitte Gade som hun deltok i Dansk Melodi Grand Prix med. I 2002 vant Malene W. Mortensen den Dansk Melodi Grand Prix-finalen med melodien «Tell Me Who You Are/Vis Mig Hvem Du Er», som han komponerte, skrev teksten og arrangementet til.
Han har deltatt flere ganger i den Rumenske Melodi Grand Prix-finalen (2004, 2005, 2006) og i Musikkfestivalen i Mamaia. I 2012 bosatte han seg igjen i Romania sammen med konen, Olimpia Panciu.
Megalorchestia columbiana
Megalorchestia columbiana er en art i slekten Megalorchestia innenfor tangloppefamilien av ordenen Senticaudata, som inngår i gruppen av amfipoder.
Roberto Rodríguez
Roberto Rodríguez (født 14. august 1935 i Temperley i Lomas de Zamora i Gran Buenos Aires i Argentina, død 3. juli 2021 i Jesús Maria i Argentina) var en katolsk prelat og biskop i Argentina, først hjelpebiskop i Cordoba, deretter biskop av bispedømmet Villa María og så av La Rioja.
Liv og virke
Rodríguez gjennomførte først et studium i luft- og romfartsteknikk. Deretter studerte han filosofi og katolsk teologi ved presteseminaret i Córdoba i Argentina og senere i Roma. Han ble diakonviet i 1969.
Prest
Rodríguez ble presteviet i Cosquín den 31. januar 1970 for erkebispedømmet Córdoba i Argentina, av erkebiskopen der, Raúl Francisco Primatesta. Han fortsatte med videreførende teologiske studier og tok lisensiatgrad i faget ved Det pavelige universitet Gregoriana.
Deretter ble Rodríguez utnevnt til rektor ved det biskoppelige gutteseminar i Córdoba, før han i 1988 ble generalvikar for erkebispedømmet Córdoba og til ansvarlig for den religiøse utdannelse av lekfolket.
Biskop
Pave Johannes Paul II utnevnte ham den 12. november 1992 til titularbiskop av Pertusa og til hjelpebiskop i Córdoba. Han ble bispeviet i Stade «Corazon de Maria» den 22. desember samme år av kardinal Raúl Francisco Primatesta. Medkonsekrerende var erkebiskop Estanislao Esteban Karlic av Paraná og av biskop Jesús Arturo Roldán av San Rafael.
Den 23. juni 1998 eleverte pave Johannes Paul II ham til biskop av Villa María.
Den 24. mai 2006 ble han av pave Benedikt XVI forflyttet til bispedømmet La Rioja. Der ble han til sin aldersbetingede fratreden den 9. juli 2013. I den argentinske katolske bospekonferanse var biskop Rodríguez president for kommisjonen for sjelesorgen ved høyskolene.
Han døde av covid-19 i Jesús María i erkebispedømmet Cordóba den 3. juli 2021, i en alder av 84 år.
Episkopalgenealogi
Hans episkopalgenealogi er:
The Glory of Yolanda
The Glory of Yolanda er en amerikansk stumfilm fra 1917, regissert av Marguerite Bertsch.
Det hellige navns katedral
Det hellige navns katedral (engelsk: Cathedral of the Holy Name) er det katolske Chicago erkebispedømme katedral. Erkebispedømmet er et av de største i USA. Katedralen erstattet både Cathedral of Saint Mary og Church of the Holy Name som begge ble ødelagt av Brannen i Chicago 1871.
25. mai 2000 ble katedralen skrevet inn i National Register of Historic Places.
Bygging
I 1874 ble Brooklynarkitekten Patrick Keely valgt til å utarbeider planer for en ny katedral etter at bispedømmets to kirker Cathedral of Saint Mary og Church of the Holy Name hadde blitt ødelagt av Brannen i Chicago 1871. 19. juli samme år ble grunnsteinen lagt ned og 21. november det følgende året ble den innviet og gitt sitt navn. Etter at bispedømmet ble et erkebispedømme, be katedralen et hovedsete for en rekke bispedømmer i Midtvesten.
Tidlige restaurasjoner
I 1888 viste målinger at bygget seg ned på siden som vendte mot Superior Street. Dette utløste erkebiskopens første restaureringsprosjekt. I 1915 ble katedralen balansert ut og reddet fra ytterligere synking. Den ble forlenget med 4,60 meter for å få plass til den økende katolske befolkningen. Samme år døde erkebiskop James Edward Quigley og den første større messen i den nyrestaurerte katedralen var hans begravelse.
Brannen 4. februar 2009
Deler av taket og interiøret ble skadet i en brann tidlig om morgenen 4. februar 2009. Brannen brøt ut rundt kl 5:30 og lekbroren Matthew Compton tok seg inn i den brennende kirken sammen med en sikkerhetsvakt og vaktmesteren og reddet de hellige sakramentene (hostien).
Brannfolkene måtte ta seg inn på det brennende loftet uten sikkerhetshjelm og oksygenflasker, og reddet katedralen. Ved en tilsvarende brann vil en slik bygning normalt bli ansett som tapt.
Brannårsaken skal ha vært en feil is-smeltingsystemet langs taket. Alle messer ble flyttet til et auditorium som ble benyttet da katedralen var stengt fra februar til august året før på grunn av løse deler i skipets tak. Erkebispedømmet måtte ta opp et lån for å finansiere reparasjonsarbeidene, og katedralen gjenåpnet 1. august samme år.
George William Mundelein
I 1924 ble erkebiskop George William Mundelein kreert til kardinal av pave Pius XI. Da han vendte tilbake fra Vatikanet, ble den nye kardinalen hilset i katedralen og hyldet av en prosesjon på 80,000 katolikker. Kardinal Mundelein ble en svært populær leder, og da han uventet døde mens han sov i 1939, måtte byens myndigheter raskt asfaltere State Street som var gravet opp for bygging av Chicagos undergrunnsbane. Over en million mennesker besøkte katedralen og ga sin kondolanse.
Pavebesøk
I oktober 1979 ble pave Johannes Paul II ble den første paven som besøkte katedralen, feiret en bønnemesse sammen med Chicagos biskoper, i tillegg i programmet var også en konsert med Luciano Pavarotti og Chicago Symphony Orchestra i katedralens midtskip.
Karate under Asialekene 2006
Karate under Asialekene 2006. Karate var en av flere sporter under Asialekene 2006 i Doha i Qatar. Konkurransene ble avviklet i perioden 12. til 13. desember 2006. Det ble konkurrert i åtte klasser for menn og fem for kvinner. Alle tapende semifinalister fikk bronsemedaljer. 196 utøvere fra trettifire nasjoner deltok og Japan ble beste nasjon med fire gullmedaljer foran Iran med tre.
Ahmed Best
Ahmed Best (født 19. august 1973 i New York City i New York) er en amerikansk stemme-skuespiller mest kjent for sin rolle som Jar Jar Binks i Star Wars-filmene, som han fikk en Golden Raspberry for.
2021 i Nepal
Begivenheter i året 2021 i Nepal.
Łukasz Parszczyński
Łukasz Parszczyński (født 4. mai 1985) er en polsk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble utslått i de innledende rundene på 3000 meter hinder.
Rio Tinto Group
Rio Tinto Group er et multnasjonalt gruveselskap, grunnlagt i 1873.
Både selskapet og navnet stammer fra Syd-Spania, hvor det helt siden antikken hadde vært gruver ved elva Río Tinto (spansk for «den røde elven»).
I 1873 gikk N M Rothschild & Sons fra London og de Rothschild Frères fra Paris og andre investorer sammen om å kjøpe de ulønnsomme gruvene av den spanske regjeringen. De nye eierne omdannet selskapet og gjorde det til en lønnsom bedrift. Fra 1877 til 1891 var Rio Tinto verdens ledende kobberprodusent.
I 2008 besluttet Finansdepartementet å utelukke selskapet fra Statens pensjonsfond utland etter at Etikkrådet konkluderte med at «Rio Tinto gjennom sin deltagelse i Grasberg-gruven i Indonesia er direkte delaktig i de alvorlige miljøskadene som gruvedriften forårsaker.»
Hamna (Dronning Maud Land)
Hamna er en skjermet bukt på vestsiden av Langhovde på østsiden av Lützow-Holmbukta i Dronning Maud Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonen 1936–37.
Procambarus pictus
Procambarus pictus  er en art av ferskvannskreps innenfor den artsrike slekten Procambarus, og den tilhører underslekten Ortmannicus som har en ganske stor utbredelse nord-sør i USA fra omtrent de store sjøene og Appalachene gjennom Midtvesten ned mot Mexico.
Arten hører videre under familien Cambaridae (orden Reptantia) blant tifotkrepserene. Procambarus pictus er en av anslagsvis 160 arter i slekten Procambarus.
Taksonomisk plassering
En moderne oppdatering av systematikken gis her på høyere nivå med basis i WoRMS-databasens systematikk fra 2013. , og på slektsnivået med basis i Fetzner et al (2005), men med bare et utvalg av de om lag 160 artene gjengitt:
Sophie Urne
Sophie Jørgensdatter Urne (født 1629 eller 1630, død 1714 i Itzehoe) var en dansk adelsdame, hemmelig gift med Ulrik Fredrik Gyldenløve.
Hun var datter av riksmarsk Jørgen Urne (1598–1642) og Margrethe Ottesdatter Marsvin (1606–1650). Den 11. juli 1659 ble hun viet til kong Frederik IIIs uekte sønn Ulrik Frederik Gyldenløve. Ekteskapet ble forsøkt holdt hemmelig, da kongen og dronningen ikke ville vite av det. Paret fikk sønnene Carl (1660–1689) og Waldemar (1660–1740). Ikke lenge etter guttenes fødsel, giftet Gyldenløve seg med en annen adelskvinne, Marie Grubbe, denne gang med kongens bifall.
Sophie Urne døde i 1714 i Itzehoe kloster i Holsten.
Megalorchestia dexterae
Megalorchestia dexterae er en art i slekten Megalorchestia innenfor tangloppefamilien av ordenen Senticaudata, som inngår i gruppen av amfipoder.
Follougs fogderi
Follougs fogderi (Follougs Fogderi) eller Follo fogderi var en administrativ enhet (fogderi) i Akershus stiftamt opprettet på 1500-tallet under Akershus len. Det inngikk fra 1693 sammen med Aggers fogderie i Aggers og Follougs fogderie.
Jasseron
Jasseron er en kommune i departementet Ain i regionen Auvergne-Rhône-Alpes i østre Frankrike. Kommunen ligger i kantonen Ceyzériat som ligger i arrondissementet Bourg-en-Bresse. Kommunens areal er 0 km². I hadde Jasseron 0 innbyggere.
Befolkningsutvikling
Antall innbyggere i kommunen Journans
Referanse: INSEE
Megalorchestia minor
Megalorchestia minor er en art i slekten Megalorchestia innenfor tangloppefamilien av ordenen Senticaudata, som inngår i gruppen av amfipoder.
Talha ibn Tahir
Talha ibn Tahir (طلحة بن طاهر) (død 828) var tahiridenes guvernør i Khorasan fra 822 til han døde i 828.
Tahir ibn Husayn døde i 822 etter at han hadde tatt kontroll over Khorasan året før. Ifølge noen beretninger ville kalifen al-Mamun først erstatte ham med Talhas bror, Abdullah bin Tahir, men siden Abdullah var opptatt med opprørere i Al-Jazeira, ble Talha bekreftet som guvernør i det østlige Persia i stedet.
Talhas styre er mest kjent for hans felttog i Sistan, en annen provins under hans styre, mot de lokale kharijitene som ble ledet av Hamza ibn Adharak. Kampene mellom de to fortsatte frem til 828 da både Hamza og Talha døde. Talha ble etterfulgt i sin stilling av sin bror Abdullah.
Tildeling
En tildeling er innenfor programmering noe som setter og/eller nullstiller verdier som lagres i minnelokasjoner som benevnes av en variabels navn; med andre ord, kopierer det en verdi inn i en variabel. I de fleste imperative programmeringsspråk er tildelingen en grunnleggende konstruksjon.
Dalebreen
Dalebreen er en grøftlignende isbre i Ross dependency, New Zealands kravområde i Antarktis. Den drenerer sørvestsiden av Mount Huggins i Royal Society Range og flyter vestover og ut i Skeltonbreen.
Breen ble først besøkt av F.R. Brooke og Bernard M. Gunn fra en gruppe fra New Zealand under Samveldets trans-antarktiske ekspedisjon i 1956–58 og navngitt av Advisory Committee on Antarctic Names i 1963 etter kapteinløytnant Robert L. Dale i U.S. Navy som var øverstkommanderende i skvadron VX-6 som overvintret ved McMurdo-basen i 1960.
God’s Crucible
God's Crucible er en amerikansk stumfilm fra 1917, regissert av Lynn Reynolds.
Goldsworthy Ridge
Goldsworthy Ridge er en rygg som strekker seg nord fra Mount Henderson nordøst i Framnesfjella i Robertson Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonene i 1936–37, og ble navngitt av Australian Antarctic Names and Medals Committee etter R.W. Goldsworthy, en kartleggingsassistent ved Australian National Antarctic Research Expeditions («Nella Dan») i 1962.
VM i friidrett innendørs 2018 – 60 meter menn
Forsøksheat
Kvalifisering: De tre første i hvert heat (Q) pluss de tre raskeste ellers (q) kvalifiserte seg til semifinalene.
Finale
Finalen begynte kl. 21:09.
Parameter (informatikk)
En parameter, eller et formelt argument, er innen programmering en spesiell form for variabel, som brukes i en subrutine for å referere til en av datamengdene som blir gitt som innmating til subrutinen. Disse datamengdene er verdier  til argumentene (også kalt aktuelle argumenter eller aktuelle parameterere) hvorigjennom subrutiner blir kalt. En ordnet liste av parametere er vanligvis inkludert i definisjonen av en subrutine, slik at hver gang subrutinen blir kalt, blir argumentene til kallet evaluert, og returverdien kan bli tildelt de korresponderende parametere.
Flamboyant (tre)
Flamboyant (Delonix regia) er et tre i underfamilien Caesalpinioideae i erteblomstfamilien.
Det blir opptil 15 m høyt med en bred krone. Bladene er store og dobbeltfinnete med mange små, elliptiske småblad. Blomstene er store med rød eller oransje farge. Ett av kronbladene, fanen, er litt større og har en gulhvit farge med mørkere flekker. En naturlig forekommende varietet (var. flavida) har gulgylne blomster. Frukten er en opptil 60 cm lang belg.
Flamboyant hører hjemme i de tørre skogene vest på Madagaskar. Det er vanlig plantet i parker og gater i tropiske og subtropiske strøk på grunn av de vakre blomstene og fordi treet kaster en tett og vid skygge. I områder med utpreget tørketid er det løvfellende, men ellers er det nesten eviggrønt. Arten tåler ikke frost, og i middelhavsområdet blir det bare plantet på de aller mildeste stedene.
Det er et av flere treslag som kalles «flammetre». Blant andre flammetrær kan en nevne Brachychiton acerifolius, Embothrium coccineum, Nuytsia floribunda og Spathodea campanulata.
LFO
LFO (Low-frequency oscillation) er et lavfrekvent lydsignal som lager en pulserende rytme fremfor en hørbar tone. LFO refererer først og fremst til en lydeffekt mye brukt innen elektronisk musikk.
LFO svinger i en frekvens vanligvis under det et menneskeøre kan oppfatte, og er nyttig for å skape forskjellig lydeffekter, slik som f.eks vibrato og tremolo, eller hastigheten på arpeggio. En typisk LFO kan ha flere ulike bølgelengder, men de vanligste er sinusbølge, sagtannbølge, triangelbølge og firkantbølge.
François Xavier Joseph Danneskiold-Løvendal
François Xavier Joseph Danneskiold-Løvendal (fransk: Lowendal, født 28. desember 1742, død 20. september 1808) var en dansk-fransk offiser og diplomat.
Biografi
Han var sønn av Ulrik Frederik Woldemar riksgreve Løvendal og Barbe Madeleine riksgrevinne Szembek (d. 1762). Knapp to år gammel kom han til Frankrike, og i 1747 ble han utvnevnt til kaptein og kompanisjef i farens regiment, som han overtok etter farens død i 1755.
Fra 1759–63 deltok han i Syvårskrigen som adjutant hos søsteren Elisabeths ektemann, den senere generalløytnant grev Lancelot Turpin de Crissé (1716–1793). Hans eget regiment ble oppløst i 1760.
I 1770 ble han brigader, og i denne egenskap deltok han i den amerikanske uavhengighetskrigen. Han ble heretter kommandant på Guadeloupe og ble 1770 utnevnt til maréchal de camp.
3. februar 1772 giftet han seg med Charlotte Marguerite Elisabeth de Bourbon (1754–1838), en legitimeret datter av Charles de Bourbon-Condé (1700-1760).
Løvendal, som ved sin fødsel var dansk friherre og tysk riksgreve, ble 4. august 1786 greve av Danneskjold-Løvendal. I januar 1798 ble han dansk generalmajor og kort etter sjef for Marinekorpset, som han beholdt i fem år. I 1801 ble han utnevnt til hvit ridder.
Nikolaj Tsjavkin
Nikolaj Anatoljevitsj Tsjavkin, russisk Николай Анатольевич Чавкин (født 24. april 1984) er en russisk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble utslått i de innledende rundene på 3000 meter hinder.
Operativ gruppe med russiske styrker i Transnistria
Operativ gruppe med russiske styrker i Transnistria ble opprettet i 1995 til erstatning for 14. kombinerte armé, som da ble oppløst. Gruppen er underlagt Vestre militærdistrikt i Russland.
Silas Carson
Silas Carson (født 1965) er en engelsk skuespiller mest kjent for rollen som jediridder Ki-Adi-Mundi og visekonge Nute Gunray i de tre nyeste Star Wars-filmene.
Portmeirion
Portmeirion er en turistby i Gwynedd, nord i Wales. Byen ble tegnet av arkitekten Clough Williams-Ellis og ble oppført mellom 1925 og 1975. Byen er oppført i en italiensk stil. I dag er byen eid av en egen stiftelse. Bygda er vertskap for en festival for popmusikk. Den britiske tv-serien The Prisoner ble spilt inn her.
Ergativ
Ergativ er en kasus som kan sammenlignes med nominativ. Man kan skille mellom akkusativspråk og ergativspråk. I et akkusativspråk, som tysk, har subjektet til et verb alltid samme kasus, nemlig nominativ. Det direkte objektet står i akkusativ. I et ergativspråk avhenger subjektets kasus av verbets transitivitet. Hvis verbet er transitivt står subjektet i ergativ, men hvis verbet er intransitivt får subjektet samme kasus som objektet til et transitivt verb, nemlig absolutiv. Absolutiv kan dermed sammenlignes med akkusativ.
Silas Carson
I Star Wars Episode I: Den skjulte trussel spiller Carson også to andre roller, nemlig som senator Lott Dod (skjønt stemmen var ved Toby Longworth) og andrepiloten i diplomatskipet som Qui-Gon Jinn og Obi-Wan Kenobi annkommer i helt i starten av filmen.
Han har også hatt en gjesteopptreden i TV-seriene Hustle, Spooks og The IT Crowd. Han har spilt stemmen til flere forskjellige roller i episoder av Doctor Who.
Ergativ
Norsk har spor av akkusativ i personlige pronomen. Et eksempel:
Dersom norsk var et ergativspråk, ville setningene under kanskje sett slik ut:
4. militærbase
4. militærbase (russisk 4-я гвардейская Вапнярско-Берлинская Краснознамённая орденов Суворова и Кутузова военная база) er en russisk militærbase med brigadestruktur i Sør-Ossetia som i 2009 ble opprettet i Tskhinvali. Basen er underlagt 58. kombinerte armé for å forsterke forsvaret til utbryterrepublikken mot de georgiske regjeringsstyrkene.
Padling under Asialekene 2006
Padling under Asialekene 2006. Padling var en av flere sporter under Asialekene 2006 i Doha i Qatar. Konkurransene ble avviklet i perioden 10. til 13. desember 2006. Det var åtte øvelser for menn og to for kvinner. 103 utøvere fra sytten nasjoner deltok og Kina ble beste nasjon med seks gullmedaljer foran Usbekistan og Kasakhstan med to hver.
Valentin Stansel
Valentin Stanzel eller Stansel (født i 1621 i Olmütz i Mähren, død 18. desember 1705 i Salvador i Brasil) var en tsjekkisk jesuitt som virket i Brasil.
Biografi
Valentin Stanzels familie tilhørte den tysktalende minoritetsbefolkning i Mähren/Moravia. Han trådte inn i jesuittordenen den 1. oktober 1637, og underviste i retorikk og matematikk ved universitetet i Olomouc og ved Karlsuniversitetet i Praha.
Etter at han ble presteviet anmodet han om å for reise ut til jesuittenmes misjoner i India. Han fikk dra til Portugal og Colégio de Santo Antão i Lisboa for der å vente på skipsleilighet fra Lisboa og til misjonsmarken. Imens underviste han dessuten i astronomi ved jesuittenes kollegium i Évora. Mens han var der etterkom han kravet om å tilpasse sitt navn til portugisisk, om således tok han etternavnet Estancel, som er det som fremstår på tittelsidene på de fleste av hans publiserte verker.
Han var ikke i stand til å sikre seg reiseplass til India, og ble da istedet sendt til Brasil. Der ble han tilknyttet jesuittenes kollegium og seminar i Salvador, som professor i moralteologi. Han ble senere institusjonens superior. Samtidig fortsatte han sine astronomiske arbeider, og studerte i særdeleshet kometer, og resultatene sendte han til Europa for publikasjon der. Blant hans oppdagelser er en særlig klar komet (senere kalt Estancel-Gottignies' komet), oppdaget 5. mars 1668. Hans observasjoner av 1668 års komet nevnes i Isaac Newtons Principia (1687).
Valentin Stanzel døde i Salvador i Bahia i Brasil den 18. desember 1705.
CZ 550
CZ-550 er en sylinderlåsrifle produsert av Česká Zbrojovka. Riflen har mange likheter med Mauser 98, men er ikke en eksakt kopi. CZ 550-serien er tilgjengelig med middels eller magnumlengde låskasse.
Teknisk
Lik som på M98 har CZ 550 systemet kontrollert mating bestående av en ikke-roterende utdragerklo som griper patronen før den føres inn i kammeret og gir slipp når hylsen kastes ut ved hjelp av utstøteren i låskassen. Sluttstykket har to låseklakker på sluttstykkehodet, samt en tredje reserveklakk under hevarmen.
Ulikt Karabiner 98k er hevarmen er bøyd nedover og bakover for å gjøre det mulig å bruke kikkertsikte. Sikringen er en horisontal variant som gjør det mulig å bruke lavt montert kikkertsikte. Sikringen har to stillinger, og er montert bak på høyre side av sluttstykket. Sikringen låser både sluttstykket og avtrekkerhaken. Ulike modeller av CZ 550 fås med enten fast eller avtagbart magasin.
Avtrekket fungerer som direkteavtrekk under vanlig bruk, men kan også skyves frem for å brukes som snellertavtrekk. Fra fabrikk er direkteavtrekket vanligvis stilt inn på 1500 gram, mens snellertavtrekket er stilt inn på 700 gram. Begge innstillingene er justerbare.
De fleste modellene av CZ 550 fås med 19 mm svalehaleskinne på fremre og bakre låskassebro, som gjør det mulig å feste kikkertmontasjer.
David Knudsen
David Knudsen (født 8. august 1875 i Sørkedalen, død 3. juli 1952 i Oslo) var en norsk karakterskuespiller.
Han var teatersjef ved Studentersamfundets Theater i 1899. Sin ordinære debut på teaterscenen fikk han på Den Nationale Scene i 1902. David Knudsen spilte i omkring 10 filmer.
Han var forbundsleder i Norsk Skuespillerforbund 1939–40.
Kliment Vorosjilov
Kliment Vorosjilov (født, død 2. desember 1969) var en sovjetisk politiker og militær leder.
Esraa Owis
Esraa Mohamed Samir Owis, også skrevet Israe Samir Mohamed eller bare Esraa Owis (født 15. oktober 1997) er en egyptisk friidrettsutøver som konkurrerer i lengdehopp og tresteg. Hun vant lengdehopp under Arabisk mesterskap i friidrett 2021, og er åtte ganger egyptisk mester i lengdehopp og tresteg. Hun innehar pr juli 2021 den nasjonale rekorden i lengdehopp, med 6,48 meter.
Kliment Vorosjilov
Kliment Vorosjilov ble født nær Dnipro i Ukraina, som da var en del av det russiske tsarriket. Han ble medlem i bolsjevikpartiet i 1903. Han ble innvalgt til sentralkomiteen i 1921 hvor han satt helt frem til 1961. Han ble utnevnt til marskalk i Sovjetunionen i 1935. Han var sterkt involvert i Stalins utrenskinger på 1930-tallet. Vorosjilov var øverstkommanderende for de sovjetiske styrkene under vinterkrigen mot Finland, men ble avsatt grunnet inkompetanse.
All Black Peak
All Black Peak er den høyeste fjelltoppen i Crown Hills ved sørøstenden av Lanterman Range i Victoria Land i Antarktis, med en høyde opp mot 2025 moh. på østsiden av toppen av Johnstonebreen i Bowers Mountains. Det ble navngitt på grunn av sin fargen av New Zealand Antarctic Place-Names Committee i 1983 etter forslag fra geologen M.G. Laird.
Esraa Owis
Idrettskarriere
Owis deltok i Afrikansk ungdomsmesterskap i friidrett 2013, og fikk der gull i lengdehopp og bronse i tresteg. Samme år deltok hun i Arabisk ungdomsmesterskap i friidrett 2013, og fikk der gull i lengdehopp og sølv i tresteg, bak Selmi Kawter fra Algerie. Hun vant både lengdehopp og tresteg under Arabisk juniormesterskap i friidrett 2014, og hun deltok i Sommer-OL for ungdom 2014, der hun kom på åttendeplass i lengdehopp.
Under Juniorafrikamesterskapet i friidrett 2015 kom hun på andreplass i lengdehopp, bak Ese Brume, og hun fikk bronse i tresteg. Hun deltok i Arabisk mesterskap i friidrett 2015 (senior), og fikk der bronse i lengdehopp. I 2018 deltok hun i Afrikamesterskapet i friidrett, og kom der på åttendeplass i tresteg og niendeplass i lengdehopp. Hun vant begge hoppøvelsene under Egyptisk mesterskap i friidrett 2018.
Hun vant lengdehopp under Arabisk mesterskap i friidrett 2019 i Kairo, og vant lengdehopp og tresteg under Egyptisk mesterskap i friidrett 2019. Hun kom på sjetteeplass i lengdehopp under Asialekene 2019, og kom kom niendeplass i tresteg. Hun vant også lengdehopp og tresteg under Egyptisk U23-mesterskap i friidrett 2019. Hun vant lengdehopp og tresteg igjen under Egyptisk mesterskap i friidrett 2020 og 2021. Under det egyptiske mesterskapet i 2021 satte hun også egyptisk rekord med 6,48 meter, med 1,5 m/s medvind. I juni 2021 vant hun lengdehopp og tresteg under Arabisk mesterskap i friidrett 2021.
Mamarchev Peak
Mamarchev Peak er et fjell med en høyet opp mot 2500 m nord i Sullivan Heights sentralt i Sentinel Range i Ellsworth Mountains i Antarktis og ligger oppom Pulpudevabreen i vest og Ellenbreen i nord.
Fjellet er kalt opp etter Georgij Mamartsjov (1786-1846), lederen for den bulgarsk frigjøringsbevegelsen.
Mamarchev Peak ligger 2,37 km nordvest for Mount Levack, 11,33 km øst-nordøst for Mount Bearskin, 11,08 km sørøst for Mount Jumper og 5,28 km sør for Roberts Peak.
House of Cards (miniserie)
House of Cards er en britisk politisk dramaserie i fire deler som gikk på BBC i 1990. Serien er regissert av Paul Seed og utspiller seg i tiden etter Margaret Thatchers avgang som Storbritannias statsminister. Seriens manuskript er basert på romanen House of Cards skrevet av Michael Dobbs, en tidligere stabssjef i Det britiske konservative parti.
Serien gikk på NRK i 1991 under tittelen Maktspill.
Etterfølgere
Som etterfølgere til House of Cards ble produsert fjernsynsseriene To Play the King (1994) og The Final Cut (1995). I 2013 produserte Netflix en gjeninnspilning av miniserien i en ny serie med samme navn, hvor handlingen er lagt til Washington, DC.
Priser
Miniserien mottok positiv kritikk og mottok blant annet en Primetime Emmy Award for Andrew Davies' manuskript og Ian Richardson mottok en BAFTA Award for beste mannlige hovedrolle.
Drom (Ain)
Drom er en kommune i departementet Ain i regionen Auvergne-Rhône-Alpes i østre Frankrike. Kommunen ligger i kantonen Ceyzériat som ligger i arrondissementet Bourg-en-Bresse. Kommunens areal er 0 km². I hadde Drom 0 innbyggere.
Befolkningsutvikling
Antall innbyggere i kommunen Drom
Heine Vestvik
Heine Vihovde Vestvik (født 1976 i Haugesund) er en norsk forfatter som er oppvokst på Karmøy i Rogaland. Han har tilsammen utgitt 5 foreldrebøker.
Han har også utgitt en ungdomsroman, Hitlers Hemmelighet, (2016), Publica forlag. Forlaget har senere endret navn til Forlagshuset Vest.
Han er også fast spaltist for magasinet «Foreldre og Barn».
Anthony Vincent
Boken The Ambassador's Word: Hostage Crisis in Peru 1996-97 (2008) av David J. Goldfield handler om Vincents opplevelse av gisselsituasjonen i 1996.
Sandvolleyball under Asialekene 2006
Sandvolleyball under Asialekene 2006. Sandvolleyball var en av flere sporter under Asialekene 2006 i Doha i Qatar. Konkurransene ble avviklet i perioden 2. til 11. desember 2006. Det var to turneringer, en for menn og en for kvinner. 74 lag fra nitten nasjoner deltok og Kina ble beste nasjon, de vant begge sandvolleyballturneringene.
Berquist Ridge
Berquist Ridge er en rygg som er 8 nautiske mil lang og strekker seg vestover fra Madey Ridge i Neptune Range i Pensacolafjellene. Den ble kartlagt av U.S. Geological Survey fra landmålinger og fra flyfoto tatt av U.S. Navy i 1956–66, og ble navngitt av Advisory Committee on Antarctic Names etter Robert M. Berquist, en fotograf ved Ellsworth-basen, vinteren 1958.
Procambarus hayi
Procambarus hayi  er en art av ferskvannskreps innenfor den artsrike slekten Procambarus, og den tilhører underslekten Ortmannicus som har en ganske stor utbredelse nord-sør i USA fra omtrent de store sjøene og Appalachene gjennom Midtvesten ned mot Mexico.
Safia Abdi Haase
Safia Abdi Haase (født 5. mai 1959) er en norsk-somalisk sykepleier, kjent for sitt arbeide mot kjønnslemlestelse. Hun kom til Norge som kvoteflyktning i 1992, som alenemor med tre døtre og uten utdannelse. Kongen utnevnte i 2014 Haase til ridder av 1. klasse av St. Olavs Orden for hennes arbeid til beste for kvinners og barns livsvilkår.
Procambarus hayi
Arten hører videre under familien Cambaridae (orden Reptantia) blant tifotkrepserene. Procambarus hayi er en av anslagsvis 160 arter i slekten Procambarus.
Taksonomisk plassering
En moderne oppdatering av systematikken gis her på høyere nivå med basis i WoRMS-databasens systematikk fra 2013. , og på slektsnivået med basis i Fetzner et al (2005), men med bare et utvalg av de om lag 160 artene gjengitt:
Safia Abdi Haase
Haase har blant mye annet vært med på å utforme Regjeringens ”Handlingsplan mot kjønnslemlestelse” (FGM) og har sittet i det nasjonale utvalget KIM som arbeider med strategier for å bekjempe rasisme og fremme aksept og forståelse mellom kulturer.
Hun fikk i 2011 en pris fra Unni og Jon Dørsjøs minnefond for sitt kontaktskapende arbeid mellom somaliere og nordmenn, og for at hun er en viktig rollemodell for innvandrerkvinner i Norge.
I 2007 fikk Safia Abdi Haase Blanche Majors Forsoningspris for sitt engasjement for pluralisme og inkluderende politikk. Hun har satt fokus på  ukulturer både i norsk offentlig forvaltning og i ulike innvandringsmiljøer. Prisen deles ut av Aktive Fredsreiser hvert år og går til personer eller organisasjoner som på ulike plan engasjerer seg i forsoning og forsoningsprosesser. Prisen peker på viktigheten av forsoningsarbeidet som et ledd i fredsskapende arbeid, særlig i forhold til  parter som er, eller har vært i konflikt.
I 2016 mottok hun Amnestyprisen.
Ættestup
Myte og realitet
Sannsynligvis har ættestup ikke forekommet i virkeligheten i Norge. Fenomenet er kun kjent via sagn og da faktisk kun via Gautreks saga fra 1200-tallet. Når man på 1800-tallet, (og i dag) kan støte på lokale tradisjoner som fremholder enkelte steder som ættestup skyldes dette antagelig den senere svenske riksantikvaren Olof Verelius som i 1664 oversatte Gautreks saga og der skapte ordet ættestup (svensk:«ättastupa») ved å oversette det islandske «ætternisstapi», som egentlig betyr slektsklippe. Hans oversettelse fikk stor utbredelse og lærde begynte å undersøke steder i Sverige for å finne ættestup. De fant ingenting men 150 år etterpå var landskapene fulle av angivelige ættestup.
Ingen arkeologiske funn eller skriftlige kilder tyder på at man i Skandinavia noensinne har praktisert slike former for eldredrap.
Ættestup i populærkultur
Første episode av NRK-komiserien Vikingane fra 2016 gjorde narr av vikingenes angivelige villighet til å ofre seg for slekten og Odin ved å kaste seg utfor ættestup.
I Regissør Ari Asters horror-film Midsommar gjennomfører de eldste medlemmene i den svenske kulten ättastup. Filmen inkluderer også andre nordiske dødsmetoder som Blodørn.
Ursula Hirscmann
Ursula Hirschmann (født 2. september 1913 i Berlin, død 8. januar 1991 i Roma) var en tysk sosialdemokratisk politiker og europeisk føderalist. Under andre verdenskrig bisto hun med å smugle ut Ventotene-manifestet fra fangeøya Ventotene. Fra fastlandet ble det spredt videre, blant annet til den antifascistiske undergrunnsbevegelsen. I 1943 deltok hun ved stiftelsen av Movimento Federalista Europeo, den europeiske føderalistiske bevegelse, og i 1975 til dannelsen av Association Femmes pour l’Europe, kvinnebevegelsen for Europa.
Liv og virke
Hirschmann ble født inn i en jødisk middelklassefamilie i Berlin. Hun sluttet seg i 1932 til det sosialdemokratiske partiets ungdomsorganisasjon, som reaksjon på nasjonalsosialismens fremgang. Hun studerte sosialøkonomi ved Humboldt-universitetet i Berlin og sluttet seg til en kommunistisk motstandsgruppe mot nasjonalsosialismen.
I 1933 utvandret hun til Paris og traff der Eugenio Colorni, en ung italiensk filosof og sosialist, som hun senere giftet seg med. Hun ble i Paris medlem av den hemmelige antifascistiske bevegelsen i Colornis hjemland Italia. Da Colorni under Mussolini ble internert på fangeøya Ventotene, fulgte Hirschmann ham dit frivillig. Der ble hun også kjent med andre antifascistiske intellektuelle som Altiero Spinelli og Ernesto Rossi. I kretsen rundt Spinelli og Rossi oppsto Ventotene-maifestet, for et fritt og forent Europa. Manifestet var en politisk erklæring som skulle gi grunnlag for en demokratisk europeisk føderasjon. Forfatterne ønsket sosialreformer og et nytt politisk system som innebar brudd med fortidens Europa.
Hirschmann flyktet fra Ventotene og klarte samtidig å smugle manifestet inn til fastlandet. Derfra ble det spredt videre, blant annet i den italienske motstandsbevegelsen. I Milano startet Hirschmann, Spinelli og andre aktivister Movimento Federalista Europeo, den europeiske føderalistiske bevegelse. I grunnleggelsesmøtet i august 1943 ble også de seks hjørnesteinene fra Ventotene-manifestet vedtatt.
Eugenio Colorni ble drept av fascistene i Roma i 1944. Ett år senere giftet Hirschmann seg med Altiero Spinelli. Paret flyktet til Sveits der de arbeidet for en internasjonal utbredelse av den føderalistiske bevegelse. Bevegelsens første kongress ble holdt i Paris i 1945.
I 1975 stiftet Hirschmann Association Femmes pour l’Europe (kvinnebevegelsen for Europa). Hun fikk tre døtre med sin første ektemann Eugenio Colorni, Silvia, Renata, og Eva Colorni. Eva Colorni ble professor og giftet seg med nobelprisvinner Amartya Sen. Med sin andre ektemann Altiero Spinelli fikk hun også tre døtre, Diana, Sara, og Barbara. Barbara Spinelli ble journalist og medlem av Europaparlamentet.
God’s Man
God's Man er en amerikansk stumfilm fra 1917, regissert av George Irving.
Mohamed Khaled Belabbas
Mohamed Khaled Belabbas (født 4. juli 1981) er en algerisk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble utslått i de innledende rundene på 3000 meter hinder.
Mount Lepus
Mount Lepus er et stort fjellmassiv delt inn i to deler atskilt av et dypt skar. Det ligger mellom Millet- og Bertrambreen, om lag 18 km øst for Wade Point på vestkysten av Palmer Land. Det ble navngitt av United Kingdom Antarctic Place-Names Committee (UK-APC) etter stjernebildet Haren (latinsk lepus).
Husdal
Husdal er en kort dal som går vest-sørvest fra enden av Husvik Harbour på Sør-Georgia. Den ble navngitt av UK Antarctic Place-Names Committee med den norske formen «Husdal» i forbindelse med den nedlagte hvalstasjonen i Husvik ved enden av Husvik Harbour.
Pai
En pai er en terte med bakt deig over fyllet. En pai kan benyttes til desserter, normalt som søt, og laget med for eksempel epler, pærer og bær, eller som hovedrett, med kjøtt, brokkoli, purre og lignende.
Berkane
Berkane (arabisk: بركان‎) er en by i den nordøstre delen av Marokko. Byen ligger i provinsen Berkane, som er en del av Oriental-regionen. Byen har 80,012 innbyggere (2004).
Diana Poulton
Diana Poulton (1903–1995) var en engelsk luttenist og musikkviter.
Poulton var ledende innen tidligmusikkbevegelsen og spilte en nøkkelrolle under gjenoppdagelsen av luttinstrumentet og framføring av musikk for lutt.